NG gemeente Veranderde Lewens

Die **NG gemeente Veranderde Lewens** is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). 

Die gemeente is gestig in 1965 as Roodepoort-Oos. Ds. Zacharias Wilhelmus (Gys) De Beer was 18 April 1965 as die eerste leraar bevestig. Die kerkgebou is geleë by Hambergweg 61a, Hamberg, Roodepoort.  In 2014 was die leraar ds. Pieter Nel Klopper, wat bygestaan is deur dr. Berrie de Vos, ’n pastorale leraar en berader. Daar was in daardie jaar 730 doop- en 1&nbsp;829 belydende lidmate.

Die NG gemeente Ontdekkerskruin is op 1 Oktober 2015 ingelyf by hierdie gemeente. Indertyd het die *Roodepoort Record* as volg oor die eenwording berig: "Onlangs is ‘n eenwordingsooreenkoms tussen NG Veranderde Lewens en NG Ontdekkerskruin gemeentes bereik. Hierdie gesamentlike gemeente sal vanaf 1 September as NG Veranderde Lewens bekend staan. Die huidige Veranderde Lewens wat tans in Albertina Sisulu Straat 61A geleë is, het hulle kerkkompleks aan ‘n ander Christelike instansie verkoop en sal vanaf Sondag 18 Oktober eredienste vanuit die nuwe kerkkompleks te 17 Philipslaan, met hulle huidige leraars hervat. Hulle bediening te Hamberg sal egter nog onverpoos voortgaan tot in Oktober wanneer die verbeterings aan die nuwe kerk voltooi is. Hierdie gemeentes verbind hulle tot ’n gesamentlike doel, naamlik ‘n groeiende bediening met beide ‘n vernuwende en ’n behoudende styl. Voortans sal die eredienstyd van 8vm Sondagoggende vir ’n vernuwende styl erediens gebruik word en die 10vm gleuf vir ’n behoudende styl erediens. Daar sal ook saans ‘n multikulturele diens gehou word. Die leraars van hierdie nuwe bediening is Ds. Pieter Nel Klopper, wat bygestaan sal word deur Dr. Berrie de Vos, ’n pastorale leraar en berader, asook Ds. Hennie Lombard wat hoofsaaklik die behoudende styl sal behartig."

## Galery 

Lêer:Kerksaal, ou NG gemeente Ontdekkers-Noord, later Ontdekkerskruin en toe Veranderde Lewens.jpg|Die kerksaal van die ou Ontdekkers-Noord en Ontdekkerskruin, nou Veranderde Lewe.
Lêer:Binnekant van die ou NG kerk Ontdekkerskruin tydens veranderings ná eenwording met Veranderde Lewens, Rudi van Wyk.jpg|Die banke is verwyder nadat Ontdekkerskruin eengeword het met Veranderde Lewens en deur stoele vervang.
Lêer:Verandering aan binnekant van die NG kerk Ontdekkerskruin na eenwording met Veranderde Lewens, Rudi van Wyk.jpg|Veranderings aan die kerkgebou van Ontdekkerskruin voor dit betrek is deur Veranderde Lewens.
Lêer:Hoeksteen NG kerk Ontdekkers-Noord, Rudi van Wyk.jpg|Die hoeksteen van die kerkgebou toe dit nog die tuiste van Ontdekkers-Noord was.
Lêer:Orrelgalery, ou NG kerk Ontdekkers-Noord, Rudi van Wyk.jpg|Die orrelgalery, afgeneem tydens die veranderings van 2016.
Lêer:Ou NG kerk Ontdekkers-Noord, later Ontdekkerskruin en toe Veranderde Lewens.jpg|Die kerkgebou van die ou Ontdekkerskruin, nou Veranderde Lewens, van buite gesien.
Lêer:Preekstoel, ou NG kerk Ontdekkers-Noord, Rudi van Wyk.jpg|Die liturgiese ruimte in Veranderde Lewens se nuwe kerkgebou, eers Ontdekkers-Noord en toe Ontdekkerskruin se kerk.

## Bronne 
* Small, Mario (samesteller). 2013. *Jaarboek van die NG Kerke*. Wellington: Tydskriftemaatskappy van die NG Kerk NPC - 'n divisie van Bybel-Media.

## Verwysings 
## Eksterne skakels 
* Die gemeente se kerkgebou soos te sien op Google Maps.